Ау ц1ыфыгъэ хэлъэп Алэбый /»Аужырэ шхончогъу»/, ар нэпэнчъэ, хьэк1э - къок1э зек1уак1эр нахь хэлъ, зыми ш1у фиш1эрэп, ежьыми зи къыфаеп, ц1ыфмэ а1ощтым зэтыри1эжэнэу щытэп ар, ышъхьэ закъо нахьрэ гумэк1ыгъо зэримы1эм к1эух 1аем къыфещэ, зыдэпсэурэ ц1ыфмэ нэлатыр рахы: «Мэхъаджэу щы1агъ, мэхъаджэуи л1эжьыгъэ. Бзылъфыгъэм 1ашэ фэзыщэигъэр - ар ц1ыфэп, тикъэхалъи хэдгъэлъыщтэп! - а1уи харагъэлъхьагъэп». /11, 485/. Джаущтэу грузин тхэк1ошхоу Чабуа Амирэджиби зэри1уагъэу, ц1ыф шэныр, ц1ыф сурэтыр тхылъып1эм ебгъэк1ун зыхъук1э, анахь ищык1эгъэщтыр ц1ыфыгъэ шапхъэхэу зэрыгъуазэрэр арын фае. «Нравственный опыт, он - едва ли не самое главное при воплощении на бумаге человеческого облика, человеческого характера»